CELEX: C2005/006/08
Language: sl
Date: 2005-01-08 00:00:00
Title: Sodba Sodišča (veliki senat) z dne 16. novembra 2004 v zadevi C-245/02(predlog za sprejem predhodne odločbe Korkein oikeus): Anheuser-Busch Inc. proti Budějovický Budvar, národní podnik (Sporazum o ustanovitvi Svetovne trgovinske organizacije — Člen 2 (1), 16(1) ter 70 sporazuma TRIPS — Znamke — Obseg izključne pravice imetnika znamke — Domnevna uporaba znaka kot trgovskega imena)

8.1.2005   
            
            
               SL
            
            
               Uradni list Evropske unije
            
            
               C 6/5
            
         
      SODBA SODIŠČA
   
   (veliki senat)
   z dne 16. novembra 2004
   v zadevi C-245/02(predlog za sprejem predhodne odločbe Korkein oikeus): Anheuser-Busch Inc. proti Budějovický Budvar, národní podnik (1)
   
   (Sporazum o ustanovitvi Svetovne trgovinske organizacije - Člen 2 (1), 16(1) ter 70 sporazuma TRIPS - Znamke - Obseg izključne pravice imetnika znamke - Domnevna uporaba znaka kot trgovskega imena)
   (2005/C 6/08)
   Jezik postopka: finščina
   V zadevi C-245/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Korkein oikeus (Finska) z dne 3. julija 2002, ki ga je Sodišče prejelo dne 5. julija 2004, v postopku o glavni stvari, ki poteka med Anheuser-Busch Inc. in Budějovický Budvar, národní podnik, je Sodišče (veliki senat), v sestavi V. Skouris, predsednik, P. Jann, C.W.A. Timmermans (poročevalec), A. Rosas, sodniki, Silva de Lapuerta, sodnica, predsedniki senatov, C. Gulmann, R. Schintgen, sodnika, N. Colneric, sodnica, S. von Bahr, J.N. Cunha Rodrigues in K. Schiemann, sodniki, generalni pravobranilec: A. Tizzano, sodni tajnik: Múgica Arzamendi, glavna administratorka, dne 16. novembra 2004 razglasilo sodbo, katere izrek se glasi, kot sledi:
   
               1.
            
            
               Sporazum o trgovinskih vidikih pravic intelektualne lastnine (Sporazum TRIPS), aneks 1 C Sporazuma o ustanovitvi Svetovne trgovinske organizacije, ki je bil v imenu Skupnosti za področja, ki spadajo v njeno pristojnost, potrjen s Sklepom Sveta 94/800/ES z dne 22. decembra 1994, se uporablja v primeru konflikta med znamko in znakom, ki naj bi prvi škodoval, če se je ta konflikt začel pred datumom začetka uporabe Sporazum TRIPS in se je nadaljeval tudi po tem datumu.
            
         
               2.
            
            
               Trgovsko ime lahko predstavlja znak v smislu člena 16(1)(prvi odstavek) Sporazuma o trgovinskih vidikih pravic intelektualne lastnine (Sporazum TRIPS). Namen te določbe je imetniku registrirane znamke podeliti izključno pravico preprečiti tretjim osebam, da bi uporabljale to znamko, če zadevna uporaba škoduje oziroma bi lahko škodovala funkcijam znamke, zlasti njeni bistveni funkciji, ki je v tem, da potrošnikom zagotavlja poreklo proizvoda.
               Namen izjem, določenih v členu 17 Sporazuma o trgovinskih vidikih pravic intelektualne lastnine (Sporazum TRIPS), je zlasti v tem, da tretjim osebam, za označitev njihovega trgovskega imena, dovoljujejo uporabo znaka, ki je enak ali podoben neki znamki, pod pogojem, da ga uporablja v skladu z dobrimi poslovnimi običaji.
            
         
               3.
            
            
               Trgovsko ime, ki ni niti registrirano niti uveljavljeno z uporabo v državi članici, v kateri je registrirana znamka in v kateri je njeno varstvo proti predmetnemu trgovskemu imenu zahtevano, lahko šteje za prej obstoječo pravico v smislu člena 16(1)(tretji stavek) Sporazuma o trgovinskih vidikih pravic intelektualne lastnine (Sporazum TRIPS), če ima imetnik trgovskega imena pravico, za katero se glede časovne in stvarne veljavnosti uporablja omenjeni sporazum, pri čemer je ta pravica nastala pred pravico iz znamke, s katero naj bi bila v konfliktu, in imetniku omogoča uporabo znamki enakega ali podobnega znaka.
            
         
      (1)  UL C 219, 14.9.2002.